Տարբեր կարծիքներ կան ծրագրի շուրջ: Ծրագրի մասին իմացողների մեծամասնությունը դրական է գնահատում և ասում է, որ լավ գաղափար է: Գաղափարը դեռ տարածվելու խնդիր ունի, իսկ դրա համար պետք է շատ խոսել այս ծրագրի մասին: Օնլայն հարթակում ստեղծել ենք նաև #ԳնիրՀայաստան հեշթեգը, որը կօգնի ավելի դյուրին կերպով տեղեկություններ ստանալ ծրագրի մասին: Հուսանք, նախաձեռնությունը մեծացնելով, անգլերեն տարբերակը` #Buy in Armenia պիտակով, ևս կգործարկենք Հայաստանի բոլոր այցելուների համար: Կան նաև դժգոհություններ, որոնք կապված են, Հայաստանի խանութներում գնումներ կատարելու ժամանակ սփյուռքահայերին հանդիպող խնդիրների հետ: Օրինակ՝ վաճառման ենթակա ապրանքների պիտակների լեզվի հարցը: Հայաստանյան խանութներում վաճառվող ապրանքների պիտակների վրա շատ հաճախ կարելի է հանդիպել ռուսերեն գրառումների: Պետք է աշխատել այս ուղղությամբ՝ գոնե անգլերենով նույնպես նշումներ արվեն պիտակների վրա, որպեսզի արտադրանքին վերաբերող տեղեկությունը հասանելի լինի ավելի մեծ թվով սփյուռքահայերի: